**Αθήνα:** 13.12.2023

**Αρ. Πρωτ.:** 2101

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Συνάντηση Διαλόγου με θέμα «Επιβάτες με Οπτική Αναπηρία και Αστικές Συγκοινωνίες» από ΠΣΤ, ΕΣΑμεΑ και ΙΝ-ΕΣΑμεΑ**

15 Δεκεμβρίου, 10.00-13.30, Αμφιθέατρο ΕΣΑμεΑ

Η Συνάντηση θα μεταδίδεται ζωντανά από τις ιστοσελίδες [www.pst.gr](http://www.pst.gr) και [www.esamea.gr](http://www.esamea.gr)

Συνάντηση Διαλόγου με θέμα «Επιβάτες με Οπτική Αναπηρία και Αστικές Συγκοινωνίες» συνδιοργανώνουν ο Πανελλήνιος Σύνδεσμος Τυφλών (ΠΣΤ), η Εθνική Συνομοσπονδία Ατόμων με Αναπηρία **(**Ε.Σ.Α.μεΑ.) και το Ινστιτούτο της Εθνικής Συνομοσπονδίας Ατόμων με Αναπηρία & Χρόνιες Παθήσεις «ΙΝ-ΕΣΑμεΑ». Η Συνάντηση θα πραγματοποιηθεί στις 15 Δεκεμβρίου 2023 στην έδρα της Εθνικής Συνομοσπονδίας Ατόμων με Αναπηρία (Λ. Ελευθερίου Βενιζέλου 236 - 163 41 Ηλιούπολη Αττικής). Ώρα έναρξης: 10:00 /Ώρα λήξης: 13:30.

**Έχει προσκληθεί και θα συμμετάσχει η υφυπουργός Υποδομών και Μεταφορών Χριστίνα Αλεξοπούλου.**

Εισαγωγικές ομιλίες:

* Ιωάννης Βαρδακαστάνης, Πρόεδρος Εθνικής Συνομοσπονδίας Ατόμων με Αναπηρία (Ε.Σ.Α.μεΑ.) & Ινστιτούτου της Εθνικής Συνομοσπονδίας Ατόμων με Αναπηρία & Χρόνιες Παθήσεις (ΙΝ-ΕΣΑμεΑ)
* Νίκος Γιαλούρης, Πρόεδρος Εθνικής Ομοσπονδίας Τυφλών
* Δημήτρης Σηφάκης, Πρόεδρος Πανελληνίου Συνδέσμου Τυφλών

Κύριος στόχος της Συνάντησης Διαλόγου είναι η ανταλλαγή απόψεων ανάμεσα στο Υπουργείο Υποδομών και Μεταφορών, τους βασικούς παρόχους επιβατικών μεταφορικών υπηρεσιών του λεκανοπεδίου Αττικής, τους ίδιους τους χρήστες με οπτική αναπηρία και τους φορείς που τους παρέχουν εκπαίδευση ως προς την κινητικότητα και τη χρήση των αστικών συγκοινωνιών για τη διαμόρφωση προτάσεων που θα προάγουν τα δικαιώματα των επιβατών με οπτική αναπηρία στις αστικές συγκοινωνίες, συμβάλλοντας έτσι στην ενίσχυση της ανεξάρτητη διαβίωσής τους και συμπερίληψή τους στην κοινωνία.

Επισυνάπτεται το Σχέδιο του Προγράμματος. Το τελικό πρόγραμμα θα διανεμηθεί κατά τη διάρκεια των εγγραφών. Ώρα έναρξης εγγραφών: 09:30

Η εκδήλωση είναι ανοιχτή σε όλους.

Πληροφορίες προσβασιμότητας

* Η αίθουσα που θα πραγματοποιηθεί η εκδήλωση είναι πλήρως προσβάσιμη σε χρήστες αναπηρικού αμαξιδίου.
* Παροχή διερμηνείας στην ελληνική νοηματική γλώσσα.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |